Rita Drangsholt

Rita Drangsholt Christensen (1917–2012) var en norsk operasangerinne, opplært av Mimi Hviid, men mest kjent som popsanger med tidlig radioopptreden (1934).  Rita Drangsholt og Tutta Rolf var de første norske kvinnelige grammofonplateartister som ble bestselgere. Hun solgte meget på 1930-tallet og var ofte å høre i radio med de over førti innspillingene hun stod bak. Hun turnerte landet rundt i Jens Book-Jenssens busselskap. I NRKs radioprogrammer deltok hun ofte sammen med Rolf Kirkvaag og ledet selv Før gullplatens tid og Ukens artist.  Flere konserter ble gitt, akkompagnert av orkestre og artister som Ragnar Danielsen, Frank Hansen, Bjarne Amdahl og Robert Levin. 

Rita Drangsholt var bosatt på Høvik, men tilbrakte sine 3 siste år på Stabekk bo- og behandlingssenter.

 Utgivelser 
 Når det går mot vår (Rex (plateselskap), 1937)
 Jeg elsker kun violer (Rex, 1937).  Med Willie Vieths Bristolorkester.
 Jeg er jo bare en kvinne (Columbia),
 Sigøynerfiolinen (Columbia),
 Det er så skønt
 Amour, amour
 Kjærlighetens gamle sang av J. Lemkow og Peter Magnus, innspilt med Øivind Berghs Bristolorkester

 Referanser 

Kategori:Norske sangere
Kategori:Norske radioprogramledere
Kategori:Norske operasangere
Kategori:Programledere for NRK Radio
Kategori:Personer fra Kvinnherad kommune